Еди Кадур
Осемнайсет и трийсет

Превод от френски: Кирил Кадийски, 2004

chitanka.info

Пред погледа на главния инспектор

на мините играят вечно тенис,

най-често непохватно. Той умрял е

в хиляда осемстотин и осемдесет и втора,

изобщо без да е видял прочутото

Всемирно изложение; край този

пиедестал едно момиче в светла рокля

тъй яхнало е кълките на своя

приятел, че си мислиш — още малко

и тя направо ще го изнасили.

А сред ветреца, който ги разхлажда,

понесъл дъх на зреещи овощия

и ехото от спорове за безработицата

момчето с леки викове се отбранява.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.